Беседа:Минна промишленост

message: Има няколко сектора от икономиката, чийто предмет на дейност е добивът. Освен минната индустрия добивна промишленост е също и дърводобивът. А освен тях има и други добивни индустрии. Тоест добивната промишленост не означава само минна индустрия. Затова мисля, че заглавието „Добивна промишленост“ не е подходящо за текст описващ минната индустрия.--BioPupil (беседа) 15:18, 3 май 2014 (UTC)
replies: text: ОК, щом текстът е само за минната промишленост (не индустрия), то следва да се преименува на Минна промишленост и да е главна статия в съответната Категория:Добивна промишленост, която да е подкатегория на по-общата Категория:Добивна промишленост - там са още солници, каменни и др. кариери и пр. Широко използваният термин на български (в България) в този случай е промишленост, а не индустрия. --Elkost (беседа) 15:32, 3 май 2014 (UTC)
replies: text: :Промишленост е на руски, индустрия е на почти всички останали езици :D Понятията са равнозначни, така че това не е същественото в случая.--BioPupil (беседа) 16:02, 3 май 2014 (UTC)

text: :цитирам вашия коментар: „Категория:Добивна промишленост, която да е подкатегория на по-общата Категория:Добивна промишленост“ - няма как Категория:Добивна промишленост да бъде подкатегория на Категория:Добивна промишленост. Това е едно и също - може би искате да кажете нещо друго.--BioPupil (беседа) 16:07, 3 май 2014 (UTC)
replies: text: ::Смешно, наистина. Исках да кажа: „... следва да се преименува на Минна промишленост и да е главна статия в съответната Категория:Добивна Минна промишленост, която да е подкатегория на по-общата Категория:Добивна промишленост...“ --Elkost (беседа) 04:52, 7 май 2014 (UTC)

text: Всъщност затруднението е на какъв английски аналог съответстват 2-та варианта - там обаче и на солниците казват salt-mine/pit/pan, а използват mine и за други добивни предприятия. При нас пък мината е рудник, но не и кариера, солник и пр. Явно все пак добивна промишленост отговаря на тяхната mining industry, няма смисъл да ги разграничаваме на български, като ги наричаме минна/добивна промишленост/индустрия. Така че ще трябва много минни категории най-после да побългарят на добивни, съжалявам. --Elkost (беседа) 15:43, 3 май 2014 (UTC)
replies: text: :Дърводобивът Е добивна индустрия / промишленост (без значение кой точно термин), НО НЯМА НИЩО ОБЩО С МИННАТА ПРОМИШЛЕНОСТ /ИНДУСТРИЯ.--BioPupil (беседа) 16:04, 3 май 2014 (UTC)

text: :Нали разбирате дървесината е суровина, също както рудата, памукът, зърното и т.н. Всяка суровина за да бъде получена тя трябва да е обект на някакъв вид добивна промишленост / индустрия. Затова се казват добивна промишленост / индустрия; добив произлиза от добиване, придобиване, извличане на суров изходен материал (суровина). Така че когато говорим за добивна промишленост, това може да се отнася за мелници, които произвеждат брашно, за текстилни фабрики, които произвеждат тъкани и/или платове, за дърводобивни предприятия, които произвеждат дървесина (масивна дървесина или някой от видовете индустриална дървесина), и разбира се за минната промишленост, чийто обект на добиване са руди и т.н.--BioPupil (беседа) 16:24, 3 май 2014 (UTC)

text: :С други думи Добивна промишленост далеч не означава само Минна промишленост или Минна индустрия.--BioPupil (беседа) 16:23, 3 май 2014 (UTC)
replies: text: :: Не виждам защо основният довод е все за дърводобива. Никой не твърди, че добивната промишленост включва всякакъв добив - например на змийска отрова и др. екзотики. Става дума само за промишлен добив, т.е. с машини. Например добивът на скъпоценни метали в рудник е промишлен, но само с лопата и сито на реката не е. (Мелниците за брашно и текстилните фабрики обаче не са тук, а в отрасъл „преработваща промишленост“.) Като икономист по образование съм абсолютно сигурен, че точно „добивна промишленост“ е терминът, а се използва и от НСИ (вж. Структурна бизнес статистика). Впрочем терминът се среща още в икономическата география в средното училище - просто трябва да се погледне в обикновен учебник. А иначе съм склонен (писах го още в началото), „щом текстът е само за минната промишленост..., да се преименува на Минна промишленост“, макар че предпочитам тази статия да се разшири за цялата добивна промишленост - не само за добив на руди на метали (в мини), но също и на енергоносители (от кладенци), нерудни изкопаеми (от кариери) и т.н. --Elkost (беседа) 13:11, 4 май 2014 (UTC)
replies: text: :::„Никой не твърди, че добивната промишленост включва всякакъв добив“ - от тук може би произлиза несъответсвието...--BioPupil (беседа) 08:49, 6 май 2014 (UTC)

text: :::ако добивната промишленост не включва всякакъв добив, тогава според вас, като икономист, как би следвало да се нарече обобщаващото понятие за всякакъв добив.--BioPupil (беседа) 08:49, 6 май 2014 (UTC)

text: :::в кой отрасъл от икономическа гледна точка би следвало се класифицират процесите свързани с добиване на суровини като дървесината. Процесите за добиване на дървесина (пак за дърводобива питам защото ми се струва, че така проблемът да се илюстрира най-ясно) са различни процеси от процесите свързани с дървообработването (преработваща промишленост).инж.--BioPupil (беседа) 08:49, 6 май 2014 (UTC)
replies: text: :::: Отговарям в разбивка по отделни въпроси, т.к. отговорът ми стана много дълъг.
# Не бива да търсим обобщаване въз основа на „добив“, т.к. се използва и извън икономическия контекст. Общият термин за икономическата дейност трябва да е добив на ресурси, но рядко се среща - вероятно заради изключително малкия (и трудно измерим) обем на непромишления добив. Добивът на ресурси включва (според ресурсите): добив на полезни изкопаеми (рудни, нерудни), добив на енергоносители, дърводобив и др., а също се подразделя (по средствата на производство) на събирателство, (условно) „занаятчийски“ добив, промишлен добив. Исторически първо е събирателството - най-старият стопански отрасъл, рядко споменаван за съвременната икономика (предимно за най-изостаналите страни) поради пренебрежимо малкия му стойностен обем. По-късно се появява по-развитата форма, да я наречем занаятчийски добив (не се сещам за термин) - с употреба на инструменти, обикновено в малки групи. После идва промишленият добив - с машини, много работници и голям обем. Занаятите (вкл. добивът), подобно на събирателството, имат незначителен стойностен обем, а и по-трудно се събират данни за тях; вероятно затова не ги включват в най-разпространените статистически данни. Най-горе вече споменах, че минната промишленост (промишлен добив в мини) е част от добивната промишленост, но тя също се класифицира и като част от добива на полезни изкопаеми, който от своя страна не е задължително промишлен.
# Промишлеността се подразделя най-общо на добивна и преработваща. (НСИ отделя специфични отрасли като електропроизводството - то например е доста особено, не се отчита в общите данни за внос/износ.) Дърводобивната промишленост е част от дърводобива (според ресурса) и част от добивната промишленост (по средствата на производство). Дървообработващата и дървопреработващата промишленост са част от преработващата промишленост. Процесите за добиване на дървесина (в тесния смисъл) са към дървопреработващата промишленост; ако обаче под дървесина (в широкия смисъл) се разбира дървен материал, то тогава са към дърводобива.
# На български терминът за този случай е „промишленост“, а не „индустрия“ - личи и от към сайта на НСИ (вж. горе препратката). А и „промишленост“ (промишленото производство на материални продукти) е частно понятие спрямо общото „индустрия“, затова не са взаимозаменяеми синоними - така например не казваме „кинопромишленост“ вместо „киноиндустрия“. Възможно е в бъдеще частният термин „промишленост“ на български да бъде заменен от общия термин „индустрия“; ние обаче като редактори в Уикипедия не сме в правото си да го правим, само отразяваме теорията на български, т.е. с българската терминология.
# Спор няма, че „Добивна промишленост далеч не означава само Минна промишленост“. Тази статия трябва да се преименува на Минна промишленост и да е главна статия в съответната Категория:Минна промишленост, която пък да е подкатегория на по-общата Категория:Добивна промишленост. Дано да се наканя да напиша и съответната главна статия Добивна промишленост. --Elkost (беседа) 08:00, 7 май 2014 (UTC)
replies: text: ::::: Супер изчерпателен отговор. Merci :) --BioPupil (беседа) 06:57, 8 май 2014 (UTC)
 Преместих статията като Минна промишленост и на освободеното място копирах текст от съответния раздел в Промишленост, с което надявам се намалих малко ентропията. Може да се добяват малко от разсъжденията по-горе за изясняване на термините.--Ket (беседа) 15:11, 28 януари 2016 (UTC)
thread_title:  Име: Добивна промишленост